钦定古今图书集成/明伦汇编/闺媛典/第263卷 > 周妻方氏
## 钦定古今图书集成/明伦汇编/闺媛典/第263卷 > 周妻方氏

按《淳安县志》：“方氏，梓桐乡崇良人，进士方才曾孙女
也，归邑西周琏仲子。”兄弟四人相继疫死，妯娌
俱改节，方年甫十九，独守志不移。家极贫，纺绩织纴，
以养舅姑。舅没，琏弟瑜之子惟敏失怙，方趣姑亟婚
之，生二子，方遂立其次子子俸为夫后。姑年八十有
二，婴风疾，不能自支。方扶持起居，躬亲汤药，不离于
侧，浣涤污秽，五年如一日。宗党以节孝称，年六十有
一。